laion/Wikipedia-Exotic huggingface dataset:
לקסוס SC

לקסוס SC (באנגלית: Lexus SC) היא מכונית ספורט בסגנון גראן טוריסמו מתוצרת חטיבת רכבי היוקרה לקסוס, בבעלות יצרנית הרכב היפנית טויוטה אשר יוצרה בין השנים 1991–2010 ביפן. דור ראשון - יוצר מאפריל 1991 – יולי 2000. דור שני - יוצר מינואר 2001 – יולי 2010. קוד דגם : "Z30". קרוי גם Toyota Soarer" (Z30)". תצורות: 2 דלתות קופה, דגמים: "לקסוס SC300", "לקסוס SC400". מנוע בנזין קדמי, הנעה אחורית. קיבולת מכל דלק - 78 ליטר. מחיר היחידה דגם "LEXUS SC400", שנת 1995 (מחיר בסיסי) - 47,500 דולר. תאוצה בין 0–100 קמ"ש היא 7.4 שניות (דגם "LEXUS SC300", מנוע 3.0 ליטר המפיק 225 כ"ס). תאוצה בין 0–100 קמ"ש היא 6.0 שניות (דגם "LEXUS SC400", מנוע 4.0 ליטר המפיק 250 כ"ס). קוד דגם : "Z40". תצורות: 2 דלתות קופה, 2 דלתות קבריולה, דגם. מנוע בנזין קדמי, הנעה אחורית. קיבולת מכל דלק - 75 ליטר. תאוצה בין 0–100 קמ"ש היא 6.9 שניות (דגם "LEXUS SC430", מנוע 4.3 ליטר המפיק 300 כ"ס). "לקסוס SC300", שנת 1996 "לקסוס SC", שנת 1996 "לקסוס SC300" "לקסוס SC", דור ראשון "לקסוס SC430" - קבריולה, דור שני "לקסוס SC430" - קבריולה, דור שני "לקסוס SC430" - דור שני "לקסוס SC430" - מבט לתא הנהג ולוח מחוונים לקסוס לקסוס HS לקסוס CT מדיה וקבצים בנושא לקסוס SC בוויקישיתוף לקסוס SC, סרטון באתר יוטיוב לקסוס SC, סרטון באתר יוטיוב "לקסוס SC" books.google.com.au דגם "לקסוס SC300" - מפרט carfolio.com/specifications/models/car "לקסוס SC400" carfolio.com/specifications/models/car דגם "LEXUS SC400", שנת 1995 theautochannel.com/vehicles/new/reviews "לקסוס SC" "לקסוס SC" דגם "SC430"] caranddriver.com/lexus/sc "לקסוס SC430" carfolio.com/specifications/models/car
סוזוקי אקווטור

סוזוקי אקווטור (באנגלית: Suzuki Equator) הוא טנדר מתוצרת יצרנית הרכב היפנית סוזוקי מוטור, אשר יוצר בארצות הברית בין השנים 2008–2012 ובקנדה בין השנים 2008 - 2010. תא נוסעים (כולל קבינה) כפול, 2 דלתות, 4 נוסעים, קרוי "Crew Cab" תא נוסעים (כולל קבינה) כפול, 4 דלתות, 5 נוסעים, קרוי "extended cab" דגם "סוזוקי אקווטור" התבסס על דגם "Nissan Frontier" (אנ') מתוצרת יצרנית הרכב היפנית ניסאן דגמים: דגם בסיסי, דגם פרמיום, דגם ספורט מחיר הבסיס של דגם "סוזוקי אקווטור",שנת 2008 עמד על 17,200 דולר בארצות הברית מנוע קדמי מנועי בנזין מתלים: חזית: עצם עצה כפולה, קפיצי סליל, מוט רול. חלק אחורי: סרן מוצק קיבולת מכל דלק - 21.1 גלון (79.87 ליטר) כושר גרירה מקסימלי: 1,587.6 ק"ג (דגם "פרמיום"), 2,721.6 ק"ג (דגם "ספורט") זווית גישה: 27.8° מעלות, (דגם ספורט - 30.1° מעלות) הנעה אחורית 4x2 הנעה כפולה 4x4 "סוזוקי אקווטור", 2 דלתות, שנת 2009 "סוזוקי אקווטור", שנת 2012 "סוזוקי אקווטור", שנת 2012 "סוזוקי אקווטור" "סוזוקי אקווטור", שנת 2009 סוזוקי מוטור מדיה וקבצים בנושא סוזוקי אקווטור בוויקישיתוף סוזוקי אקווטור, סרטון באתר יוטיוב סוזוקי אקווטור, סרטון באתר יוטיוב סוזוקי אקווטור" שנת 2009 jbcarpages.com/suzuki/equator/2009 "סוזוקי אקווטור" - מפרט jbcarpages.com/suzuki/equator/2009/specs "סוזוקי אקווטור" דגם 2 דלתות web.archive.org/web/20100102014132 "סוזוקי אקווטור" דגם 4 דלתות web.archive.org/web/20100102020557 "סוזוקי אקווטור" autotrader.com/car-news/remember-suzuki-equator-suzukified-nissan-frontier "סוזוקי אקווטור" - היסטוריה nadaguides.com/Cars/Suzuki/Equator
קרחון באטיי

קרחון באטיי (באנגלית: Battye Glacier) הוא קרחון ברכס ארמיס, שבהרי הנסיך צ'ארלס, שבאנטארקטיקה. הקרחון זורם לכיוון מזרח, ונשפך אל אגם ראדוק. הקרחון מופה בהתבסס על תצלומי אוויר, שצולמו על ידי משלחת החקר האנטארקטית הלאומית של אוסטרליה בשנים 1956 ו-1960. שמו של הקרחון ניתן לו על ידי ועדת השמות האנטארקטיים של אוסטרליה. הקרחון נקרא על שמו של א. סי. באטיי (A.C. Battye), חוקר קרחונים בתחנת וילקס בשנת 1962. • Johanna Laybourn-Parry, Jemma Wadham, Antarctic Lakes, P 53 • Bernd Wagner, Holger Cremer, Limnology and Sedimentary Record of Radok Lake, Amery Oasis, East Antarctica, Fütterer, D K, Damaske, D, Kleinschmidt, G, Miller, H & Tessensohn, F (eds.), Antarctica: contributions to global earth sciences, Springer, Berlin, Heidelberg, New York, 45-54 http://dx.doi.org/10.1007/3-540-32934-X קרחון באטיי באתר הסקר הגאולוגי של ארצות הברית קרחון באטיי באתר הגאזט האנטארקטי של ממשלת אוסטרליה קרחון באטיי באתר הגאזט האנטארקטי המשווה SCAR של ממשלת אוסטרליה תצלום קרחון באטיי תחזית מזג אוויר עדכנית ארוכת טווח עבור קרחון באטיי גאזט השמות האנטארקטיים הרשמי של ארצות הברית מידע גאוגרפי והיסטורי
מפרצון מולוק

מפרצון מולוק או מפרצון מאלוק (באנגלית: Mulock Inlet) הוא מפרצון היוצא ממדף הקרח רוס שבאנטארקטיקה. רוחב פתחו של המפרצון 18 קילומטרים, והוא מצוי בין כף טיל וכף לנקסטר. המפרצון התגלה על ידי משלחת דיסקברי. שמו של המפרצון ניתן לו על ידי ועדת השמות האנטארקטית של ניו זילנד. המפרצון, כמו גם קרחון מולוק, נקראים על שמו של סגן ג'ורג' מולוק, מהצי המלכותי הניו זילנדי, שהיה מודד של משלחת המחקר הניו זילנדית שחקרה את אזור זה. תפקידו של ג'ורג' מולוק במשלחת דיסקברי. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 208 מפרצון מולוק באתר הסקר הגאולוגי של ארצות הברית מפרצון מולוק באתר הגאזט האנטארקטי של ממשלת אוסטרליה מפרצון מולוק באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית כף טיל באתר הגאזט האנטארקטי של ממשלת ניו זילנד מידע גאוגרפי והיסטורי מידע היסטורי על קרחון מולוק קורות חייו של ג'ורג' מולוק
קרחון מקינון

קרחון מקינון (באנגלית: McKinnon Glacier) הוא קרחון בחלק המזרחי של רכס אראמיס, בהרי הנסיך צ'ארלס שבאנטארקטיקה. הקרחון זורם לכיוון דרום-מזרח מקרחון נמסיס ונשפך אל אגם ביוור. גובהו של הקרחון 890 מטרים מעל פני הים. הקרחון מופה על ידי משלחת החקר האנטארקטית הלאומית של אוסטרליה בהתבסס על תצלומי אוויר שצולמו על ידי משלחת החקר בשנת 1956. שמו של הקרחון ניתן לו על ידי ועדת השמות האנטארקטיים של אוסטרליה. הקרחון נקרא על שמו של גריימי וו. מקינון (Graeme W. McKinnon) ממלבורן, שהיה אחראי על משלחת סקר הרי הנסיך צ'ארלס מטעם משלחת החקר האנטארקטית הלאומית בשנת 1969. קרחון מקינון באתר הסקר הגאולוגי של ארצות הברית קרחון מקינון באתר הגאזט האנטארקטי של ממשלת אוסטרליה קרחון מקינון באתר הגאזט האנטארקטי המשווה SCAR של ממשלת אוסטרליה מפת אזור קרחון מקינון גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי
שונית שיראזה

שונית שיראזה (באנגלית: Shirase Bank) נהגה גם "שונית שירייס" היא שונית הממוקמת בסמוך לחוף שיראזה בים רוס, שבאנטארקטיקה. שמה של השונית ניתן לה ביוני 1988 על ידי ועדת השמות הגאוגרפיים של ארצות הברית (ACUF 228). המשלחת היפאנית לאנטארקטיקה, אשר חקרה את אנטארקטיקה בין השנים 1910–1912, בפיקודו של סגן נובו שיראזה, הפליגו בספינה ״קינאן מארו״ סמוך לחוף שיראזה בינואר 1912. השונית הסמוכה לחוף, כמו גם החוף, נקראים על שמו של שיראזה. חוף שיראזה שונית שיראזה באתר הסקר הגאולוגי של ארצות הברית שונית שיראזה באתר הגאזט האנטארקטי של ממשלת אוסטרליה שונית שיראזה באתר הגזאט האנטארקטי המשווה SCAR של ממשלת אוסטרליה תצלום לוויין של אזור שונית שיראזה גאזט שמות האתרים התת-מימיים הרשמי של ארצות הברית מידע גאוגרפי והיסטורי
יוג'ין איסטומין

יוּגִ'ין ג'וֹרְג' איסְטוֹמִין (באנגלית: Eugene George Istomin;‏ 26 בנובמבר 1925 – 10 באוקטובר 2003) היה פסנתרן יהודי-אמריקאי שהתפרסם בעבודתו בשלישיית הפסנתר שנודעה בשם " שלישיית איסטומין-שטרן-רוז". איסטומין נולד בניו יורק למהגרים מרוסיה, אם יהודייה ואב נוצרי אורתודוקסי. הוא התפרסם בעבודתו בשלישיית הפסנתר, עם אייזק שטרן וליאונרד רוז, שנודעה בשם "שלישיית איסטומין-שטרן-רוז". עם שלישייה זו הקליט תקליטים רבים, בעיקר מיצירות בטהובן, ברהמס ושוברט. הוא ניגן עמם גם מוזיקה תזמורתית, בין היתר תחת שרביטם של המנצחים יוג'ין אורמנדי וברונו ולטר, ואף כסולן. את הופעותיו הפומביות החל בגיל שש עם אמו, ובגיל 12 התקבל ללימודים במכון קרטיס למוזיקה. הוא למד אצל רודולף סרקין ומייצ'יסלב הורזובסקי. בשנת 1943 זכה בפרס לבנטריט, וכן בפרס פילדלפיה לנוער. הוא הופיע לראשונה עם תזמורת פילדלפיה בניצוח יוג'ין אורמנדי, בנגינת קונצ'רטו של שופן ועם הפילהרמונית של ניו יורק בניצוחו של ארטור רודז'ינסקי בנגינת הקונצ'רטו לפסנתר מס' 2 של ברהמס, שני הקונצרטים באותו שבוע בשנת 1943. הוא הזמין אצל המלחין רוג'ר סשנס קונצ'רטו לפסנתר וניגן אותו בביצוע בכורה בשנת 1956. עוד כמה מלחינים, ביניהם אנרי דיטייה ונד רורם, כתבו מוזיקה בשבילו. בשנת 1970 זכה עם השלישייה בפרס גראמי על הקלטות בטהובן שלהם. איסטומין נשא לאישה את מרטה מרטינז, אלמנתו של פבלו קזאלס, ב-15 בפברואר 1975. מרטינז היא נשיאת בית הספר למוזיקה של מנהטן ולשעבר מנהלת אמנותית של מרכז קנדי לאמנויות הבימה בוושינגטון הבירה. איסטומין עבר לוושינגטון בשנת 1980. בשנות ה-80 וה-90 הוא ערך מסעות רסיטלים, שבהם סייר ב-30 ערים באמריקה עם הפסנתרים שלו ועם מכוון פסנתרים. בשנת 2001 קיבל את אות לגיון הכבוד הצרפתי. יוג'ין איסטומין מת מסרטן הכבד בשנת 2003, בביתו בוושינגטון. פרס גראמי על ביצועי מוזיקה קאמרית הטובים ביותר: יוג'ין איסטומין, ליאונרד רוז ואייזק שטרן על בטהובן: מכלול שלישיות הפסנתר (1971) יוג'ין איסטומין, במסד הנתונים הקולנועיים IMDb (באנגלית) יוג'ין איסטומין, באתר AllMusic (באנגלית) יוג'ין איסטומין, באתר MusicBrainz (באנגלית) יוג'ין איסטומין, באתר Discogs (באנגלית) Allan Kozinn, Eugene Istomin, 77, Pianist Known for German Repertory, Dies, הניו יורק טיימס, October 11, 2003 Jessica Duchen, Eugene Istomin: US pianist at the centre of a celebrated trio, The Guardian, October 15, 2003 Great Conversations in Music: A Series of Films Hosted by Eugene Istomin, Performing Arts Encyclopedia, Library of Congress
Nano

GNU nano, או בקיצור nano, הוא עורך טקסט חופשי המיועד לשימוש בסביבת יוניקס ומערכות הפעלה דמויות יוניקס. עורך טקסט זה, שיצא לראשונה ב-1999, מדמה את פעולתו של עורך הטקסט Pico שקדם לו, עורך טקסט שפותח על ידי אוניברסיטת וושינגטון ונכלל כחלק מתוכנת הדואר האלקטרוני Pine. כיוון שבאותו זמן פרטי הרישיון של Pico לא היו ברורים, החליט מפתח בשם כריס אלגרטה לפתח העתק (clone) משלו ל-Pico, ולהוציא אותו תחת הרישיון הציבורי הכללי של גנו. התוכנה זמינה בממשק שורת הפקודה. המפתח, כריס אלגרטה, יצר את עורך הטקסט לראשונה בשם TIP, ראשי תיבות רקורסיביים של TIP Isn't Pico. מטרתו הייתה לפתח עורך טקסט חופשי כחלופה ל־Pico, שבאותו זמן לא היה חופשי (הוא היה חלק מתוכנה אחרת) ופרטי רישיון השימוש בו לא היו ברורים דיו. כדי לא ליצור מחלוקת שיום עם פקודה אחרת של יוניקס, שנקראה גם היא tip‏, החליט אלגרטה בינואר 2000 לשנות את שם התוכנה ל־nano, בהשראת התחילית המדעית העשרונית ננו - שהרי ננו היא יחידה הגדולה פי 1000 מאשר פיקו. בפברואר 2001, הצטרף המפתח אל פרויקט גנו, וכתוצאה מכך עורך הטקסט הפך לחלק מהפרויקט. באוגוסט 2003, מסר אלגרטה רשמית את קוד המקור של nano למפתח בשם דייוויד לורנס ראמזי במטרה שימשיך את פיתוח התוכנה. ראמזי המשיך לעבוד על קוד המקור של התוכנה עד שפרש בשנת 2007. עם יציאתה של גרסה 2.6.0 לשוק התפתחה מחלוקת על אופן רישוי התוכנה בין המפתחים לבין אנשי המוסד לתוכנה חופשית. בעקבות המחלוקת החליטו המפתחים להיפרד מפרויקט גנו ולהמשיך את הפרויקט בנפרד, מהלך שזכה לתמיכה מצד דביאן ומצד Arch Linux, אבל נתקל בהתנגדות מצד אנשי המוסד לתוכנה חופשית שעדיין ראו בתוכנה חלק מהמיזם והחשיבו את הפרידה כפיצול. המחלוקת הסתיימה כאשר אלגרטה, המפתח המקורי של התוכנה, חזר לצוות המפתחים ו"החזיר" את המיזם חזרה אל פרויקט גנו. שלא כמו Pico, עורך הטקסט nano תומך בסכמת צביעה של קודים בשפות שונות ובפורמטים שונים, דבר המקל על מלאכת כתיבת קוד תכנותי. עוד תכונות שנוספו לעורך הם מספור שורות, חיפוש והחלפה של ביטויים רגולריים, גלילת טקסט לפי שורה, קטעי קוד מוזחים, עריכת קיצורי מקלדת, וביטול או חזרה על פקודות אחרונות. בדומה ל־Pico, על התוכנה ניתן לשלוט באמצעות קיצורי מקלדת, המפורטים בתחתית המסך. צירוף המקשים Ctrl+O, למשל, שומר את המסמך הנוכחי, Ctrl+W מאפשר להפעיל את פונקציית החיפוש, Ctrl+X משמש ליציאה כאשר לפני היציאה תוצג בפני המשתמש הודעה האם לשמור את המסמך. עם זאת התוכנה תומכת גם במקשי meta כדי לבצע פעולות שונות. (במקלדות שאין בהן את המקש הזה, מקש ה־meta יהיה ממופה למקש Esc). בנוסף לכך, ניתן גם לשלוט בתוכנה בעזרת העכבר כאשר הוא משמש לגלילה של טקסט ולמיקום הסמן. vi מדיה וקבצים בנושא Nano בוויקישיתוף אתר האינטרנט הרשמי של Nano (באנגלית) svn.savannah.gnu.org/viewvc?view=rev&root=nano&revision=1 פקודה הנפוצה בעיקר במערכות מבוססות BSD שם היא משמשת ליצירת קשר עם מחשב אחר בעזרת מודם.
אולימפיה וולגוגרד

אולימפיה וולגוגרד (ברוסית: Оли́мпия Волгогра́д) הוא מועדון כדורגל רוסי מהעיר וולגוגרד, שנוסד בשנת 1989. בשנים 1998 ו-1999 השתתף המועדון באליפות רוסיה לקבוצות חובבניות. בתקופה שבין 2000 ל-2008 שיחקה בליגה המקצוענית, השלישית בחשיבותה במערך הליגות ברוסיה. המועדון ירד חזרה לליגה החובבנית בעונת 2009 ואומנם העפיל חזרה בעונת 2012, אך מאז 2014 שוב מתמודד במסגרות החובבניות. מועדון הכדורגל אולימפיה הוקם בסוף שנת 1989 על ידי ניקולאי ניקולאייביץ' שובלסקי. בתמיכתו המלאה החל בה את קריירת האימון שלו, לאוניד סלוצקי שאימן בה החל משנת 1993 ואימן את קבוצת הילדים שהורכב מילידי 1982. ההצלחה הגדולה הראשונה הגיעה לאולימפיה בשנת 1996, אז זכתה באליפות ליגת הכדורגל לילדים (DFL). בשנת 1998, קבוצת הנוער השתתפה באליפות הארצית לקבוצות חובבניות וזכתה במקום הראשון במחוז הדרום בשנת 1999 וזכתה בגביע הרוסי לקבוצות חובבניות, בעקבות זאת אולימפיה העפילה לליגה השנייה בה התמודדה במשך 8 שנים. בשנת 2000 העפילה עד לשלב 16 האחרונות בטורניר הגביע הרוסי בכדורגל. ב-27 ביוני 2012 הקבוצה הודיעה כי החל מעונת 2012/13 תתמודד שוב בליגה השנייה. רוסיה לאוניד סלוצקי אצטדיון אולימפיה משמש כמגרש הבית של הקבוצה והוא מכיל 3,200 מושבים וכולל גם חדרי הלבשה, משרדים ומלונית קטנה. משמש לעיתים את קבוצות רוטור וולגוגרד ואירח גם משחקים במסגרת מוקדמות יורו 2014 כאשר נבחרת רוסיה בכדורגל עד גיל 17 אירחה מספר משחקים בספטמבר 2013. אלופת רוסיה בקרב קבוצות חובבניות, מחוז דרום: 1999 מחזיקת גביע רוסיה לקבוצות חובבניות: 1999 אלופת מחוז וולגוגרד: 2010 אתר האינטרנט הרשמי של אולימפיה וולגוגרד Решение Совета Ассоциации «Профессиональная футбольная Лига» от 19 февраля 2009 Биография Леонида Слуцкого Информация о Леониде Слуцком הישגים באתר klisf.info
Nowhere Man

Nowhere Man (בעברית: איש משום מקום) הוא שיר מאת להקת הרוק הבריטית הביטלס, שנכתב על ידי ג'ון לנון, אך הקרדיט ניתן ללנון-מקרטני, ונכלל באלבומם Rubber Soul שיצא ב-3 בדצמבר 1965. בארצות הברית ובקנדה יצא השיר כסינגל ומאוחר יותר נכלל באלבום Yesterday and Today, שיצא והופץ שם. במספר מדינות נוספות יצא השיר כסינגל. בארצות הברית צבר השיר פופולריות רבה והגיע למקום השלישי במצעד הפזמונים של בילבורד הוט 100. באוסטרליה ובקנדה כבש השיר את מצעדי הפזמונים והעפיל למקום הראשון. מסופר כי לנון, ישב נואש כדי למצוא רעיון לשיר לאלבום החדש Rubber Soul, ועסק בכתיבתו במשך חמש שעות. בריאיון אחד סיפר ג'ון: "באותו הבוקר ישבתי במשך חמש שעות וניסיתי למצוא רעיון לשיר טוב ובעל משמעות. לבסוף ויתרתי ונשכבתי. ואז, בעודי שוכב, "איש משום מקום" פשוט הבריק במוחי, עם לחן ומילים, הכול." פול מקרטני אמר על השיר: "היה זה ג'ון אחרי בילוי לילי, כשהפציע השחר. נראה לי שבו בזמן הוא קצת... תהה לאן הוא הולך, ובכנות, גם אני. התחלתי לחשוש עבורו." ג'ון לנון - שירה מובילה, גיטרה אקוסטית מובילה פול מקרטני - גיטרה בס, קולות ליווי ג'ורג' האריסון - גיטרה מובילה, קולות ליווי רינגו סטאר - תופים מידע על היצירה "Nowhere Man" באתר מיוזיק בריינז מידע על הקומפוזיציה "Nowhere Man" באתר AllMusic גרסאות נוספות ל"Nowhere Man" באתר SecondHandSongs מצעד שירי הביטלס של כאן 88
סופיה שלגרן

אנה סופיה הלנה שלגרן (בשוודית: Anna Sofia Helena Källgren; נולדה ב-17 באוגוסט 1970) היא זמרת שוודית. שלגרן נולדה בעיר הוגסבו (Högsbo) שבמחוז גטבורג. היא הופיעה לראשונה כזמרת ב-1982, בתוכנית הבוקר "Gomorron Sverige" (בוקר טוב שוודיה) של SVT. ב-1986 ביצעה שיר בתוכנית הכישרונות "Folkparkernas talangjakt". ב-1987 זכתה ב"מלגת אולה בילקוויסט", מלגה המוענקת מדי שנה לנוער מצטיין במוזיקה ובתיאטרון הנקראת על שם הזמרת אולה בילקוויסט (Ulla Billquist). היא הופיעה במלודיפסטיבלן 1989 עם השיר "Världen är vår", וסיימה במקום השביעי. במלודיפסטיבלן 1990 השתתפה עם השיר "Handen på hjärtat", וסיימה במקום הרביעי. ב-1990 יצא האלבום הראשון שלה, "Handen på hjärtat". היא דובבה את בל בדיבוב השוודי של הסרט "היפה והחיה" ואת הנסיכה אודט בדיבוב השוודי של "סוד הממלכה הקסומה". ב-1998 זכתה בפרס "Guldmasken", הפרס השוודי המקביל לפרס טוני, על הופעתה במחזמר מיס סייגון בתיאטרון בסטוקהולם. ב-2000 החליפה את קרולה במהלך סיבוב הופעות מוזיקלי לכבוד חג המולד. במלודיפסטיבלן 2003 ביצעה דואט עם המוזיקאי רוברט וולס, אך לא עלתה לגמר התחרות. בנוסף לשוודית היא שרה גם באנגלית ובמנדרינית. היא נשואה ויש לה בן. מדיה וקבצים בנושא סופיה שלגרן בוויקישיתוף אתר האינטרנט הרשמי של סופיה שלגרן סופיה שלגרן, במסד הנתונים הקולנועיים IMDb (באנגלית) סופיה שלגרן, באתר Rotten Tomatoes (באנגלית) סופיה שלגרן, באתר אפל מיוזיק (באנגלית) סופיה שלגרן, באתר ספוטיפיי סופיה שלגרן, באתר סאונדקלאוד (באנגלית) סופיה שלגרן, באתר Last.fm (באנגלית) סופיה שלגרן, באתר AllMusic (באנגלית) סופיה שלגרן, באתר MusicBrainz (באנגלית) סופיה שלגרן, באתר דיזר סופיה שלגרן, באתר Yandex.Music (ברוסית) סופיה שלגרן, באתר Discogs (באנגלית) סופיה שלגרן, באתר Songkick (באנגלית) סופיה שלגרן, באתר Genius סופיה שלגרן, באתר SecondHandSongs הצוות השוודי של היפה והחיה
המבצר האחרון

המבצר האחרון (באנגלית: The Last Castle) הוא סרט דרמה ופעולה אמריקאי משנת 2001 בבימויו של רוד לוריא, ובכיכובם של רוברט רדפורד, דלרוי לינדו, ג'יימס גנדולפיני ומארק רופאלו. הסרט עלה לאקרנים בארצות הברית ב-19 באוקטובר 2001. הוא קיבל ביקורות מעורבות ממבקרי קולנוע והפך לכישלון בבתי הקולנוע כאשר הגיע להכנסה כוללת של 27 מיליון דולר ביחס לתקציב של 72 מיליון דולר. הסרט נפתח עם הגעתו של גנרל יוג'ין אירווין (רדפורד) מצבא ארצות הברית, קצין צנחנים וריינג'רס מעוטר שלחם במלחמת וייטנאם, לכלא צבאי שמור היטב בו הוא אמור לרצות את תקופת מאסרו. גנרל אירווין נידון לעשר שנים על שסירב פקודה בעת שפיקד על כוח משימה בבורונדי, והוביל מבצע ללכידת שר מלחמה מקומי. הכוח נקלע למארב ושמונה חיילים נהרגו. בהגיעו לבית הכלא כל רצונו הוא לרצות את תקופת מאסרו ולשוב לביתו. אולם לאחר שהתברר לו כי מפקד הכלא הקולונל וינטר (גנדולפיני) הוא סאדיסט אכזר, שהתנכל והתעלל באסירים, החליט אירווין להשיב מלחמה ולהדיח את וינטר מתפקידו, ולשם כך להוביל מרד של האסירים כדי להשתלט על בית הכלא. רוברט רדפורד - גנרל יוג'ין אירווין ג'יימס גנדולפיני - קולונל וינטר מארק ראפלו - סם ייטס דלרוי לינדו - גנרל ג'ים ווילר סטיבן ברטון - קפטן פרז פול קלדרון - סמל בכיר דלוואו סמואל באל - דאפי ג'רמי צ'יילדס - קאטבאש קליפטון קולינס ג'וניור - אגווירה בריאן גודמן - ביופרי מייקל אירבי - אנריקה רובין רייט - רוזלי אירווין "המבצר האחרון", במסד הנתונים הקולנועיים IMDb (באנגלית) "המבצר האחרון", באתר נטפליקס "המבצר האחרון", באתר AllMovie (באנגלית) "המבצר האחרון", באתר Rotten Tomatoes (באנגלית) "המבצר האחרון", באתר Box Office Mojo (באנגלית) "המבצר האחרון", באתר Metacritic (באנגלית) "המבצר האחרון", באתר אידיבי "המבצר האחרון", במסד הנתונים הקולנועיים KinoPoisk (ברוסית) יאיר רוה, בין השמשות, באתר ynet, 11 בנובמבר 2007. איכות בלי תוספות, באתר הארץ, 5 בספטמבר 2002.
דיבור נגוע

"דיבור נגוע" הוא סינגל שהוקלט על ידי הזמרים סטפן לגר ומרגי. השיר יצא לאור ב-3 בדצמבר 2019, כסינגל שלא מתוך אלבום, על ידי חברות התקליטים Mobile1 Music ויוניסל. השיר הגיע למקום ה-2 במצעד השבועי של מדיה פורסט. השיר נכתב והולחן על ידי סטפן לגר, יהונתן מרגי, רון ביטון וג'וני גולדשטיין והופק על ידי גולדשטיין. השיר הוא בסגנון הרגאטון. בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.7 מיליון השמעות. הווידאו קליפ המלא שיצא עבור השיר, בוים על ידי סיוון שריקי ומורן מורדי והועלה לערוץ היוטיוב של סטפן לגר ב-3 בדצמבר 2019, בקליפ ניתן לראות את מרגי ולגר בתוך ג'ונגל. נכון לינואר 2020, מונה הצפיות של הקליפ עומד על כ-3.9 מיליון. נכון לאפריל 2020, פורסמו עשרות אלפי סרטונים ברשת החברתית טיקטוק בהם נכלל השיר. אתר פרוגי סקר את השיר באופן חיובי באומרו כי השיר הוא "דוגמה מעולה לאיך שני זמרים מעולים אך שונים בסגנון יכולים ליצור סינגל משותף שמראה את הסגנון והיכולות של כל אחד בלי שזה יהיה אחד על חשבון השני". לדף השיר באתר הספרייה הלאומית סטפן לגר, יהונתן מרגי, רון ביטון, ג'וני גולדשטיין דיבור נגוע, נבדק ב-2019-12-16 Mergui & Stephane Legar - DIBUR NAGUA | מרגי וסטפן לגר- דיבור נגוע (Prod. by Johnny Goldstein), נבדק ב-2019-12-16 אסף נבו, שיק פריז, באתר ישראל היום, 13 בפברואר 2020 stephane.le.gar | ♬ DIBURNAGUACHALLENGE By STEPHANE LEGAR x MERGUI | on TikTok, TikTok מוזיקה - דיבור נגוע? מרגי וסטפן משתפים פעולה בסינגל חדש, באתר פרוגי, ‏2019-12-03 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
כריסטינה שפאציר

כריסטינה שפאציר (בגרמנית: Christine Spatzier) היא דוגמנית אוסטרית. שפאציר נולדה בווינה. בהיותה בת ארבע עשרה עזבה את הלימודים בבית הספר והחלה לעבוד כמזכירה בחברת ביגוד לנשים. היא החלה לדגמן כאשר בחברה שבה עבדה חיפשו דוגמנית לקו בגדים לנערות. היא התמודדה בתחרות "מיס וינה" שם הייתה לסגנית הראשונה. לאחר מכן התברר כי הזוכה הייתה מתחת לגיל שמונה עשרה, ובעקבות כך התואר עבר לשפאציר. כמיס וינה היא התמודדה בתחרות "מיס אוסטריה" ונבחרה למקום הראשון. היא ייצגה את אוסטריה בתחרות מיס תבל 1959. בתחרות מיס אירופה 1959 זכתה במקום הראשון. ב-1960 ביקרה בישראל על מנת לקדם אופנה צרפתית. ביקורה של ספצייר בישראל, בעיתון "מבוקר עד בוקר" זוכות מיס אירופה (אורכב 28.09.2013 בארכיון Wayback Machine) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יימס והאפרסק הענק

ג'יימס והאפרסק הענק (באנגלית: James and the Giant Peach) הוא ספר ילדים פופולרי מאת הסופר הבריטי רואלד דאל. האיורים המקוריים בספר צוירו על ידי ננסי ברקרט (אנ'), והוא יצא לאור לראשונה בארצות הברית בשנת 1961 ובלונדון בשנת 1967. בעברית יצא הספר ב-1977 ב"סדרת מרגנית" של הוצאת זמורה ביתן מודן ונקרא אז "ג'יימס והאפרסק הענקי". ב-1996 יצא הספר בתרגום חדש, בשם "ג'יימס והאפרסק הענק". ג'יימס הנרי טרוטר, ילד רגיל למדי בן 4, חי חיים מאושרים למדי עד שהתייתם כתוצאה מתאונה מוזרה ונוראית - הוריו נבלעו כביכול על ידי קרנף אוכל אדם. הוא נשלח לחיות עם שתי דודותיו, ספייקר וספונג' (בתרגום לשפה העברית שתרגם אוריאל אופק שמותיהן היו עצילה וגרומה), אשר מתעללות בו במגוון דרכים נפשיות וגופניות. יום אחד, בגיל שבע, בעודו חוטב עצים בגן, ג'יימס פוגש איש מוזר היודע באופן מסתורי את צרותיו, ומעניק לו שק מוזר המכיל גרגירים קסומים, כך מבטיח הזר, תביא לג'יימס עושר, שמחה והרפתקה גדולה. בעודו רץ חזרה הביתה להחביא את השק, ג'יימס מועד ומפיל את השק. השק נקרע ותוכנו מתפזר ושוקע באדמה ללא כל זכר - או כך נראה הדבר באותו הרגע. ג'יימס מזועזע מהאובדן של מה שנראה כהזדמנות היחידה שלו לברוח מדודותיו המרושעות. אבל הדברים מקבלים תפנית מוזרה כאשר עץ אפרסק שעמד זה זמן עירום בגן מניב לפתע פרי יחיד שמגיע לגודל פי שניים מהעץ עצמו. דודותיו של ג'יימס דורשות כסף מהציבור תמורת הזכות לראות את האפרסק הענק, ומעבידות את ג'יימס בפרך. הוא מגלה מאורה החפורה באפרסק, שם הוא מגלה חרגול, גחלילית, עכביש, תולעת משי, פרת משה רבנו, תולעת אדמה ומרבה רגלים, כולם בממדי ענק. הוא מגלה שכולם כה גדולים מכיוון שהם אכלו מהגרגרים שג'יימס שמט. האפרסק מתנתק ומוחץ למוות את דודותיו. משם מתגלגל האפרסק למסע ברחבי העולם, שמסתיים, לאחר תלאות רבות, כשהאפרסק נוחת על גג האמפייר סטייט בילדינג. כל יושבי האפרסק זוכים להוקרה, וילדי ניו יורק זוללים את האפרסק. גלעינו משמש, לאחר מכן, כבית לג'יימס. בהשראת הספר הופק סרט הקולנוע "ג'יימס והאפרסק הענק", אשר יצא לאקרנים בשנת 1996. הסרט הופק על ידי טים ברטון ובוים על ידי הנרי סליק, כאשר הצמד שיתף פעולה בעבר בהפקת הסרט "הסיוט שלפני חג המולד". הסרט כולל שילוב של שחקנים חיים עם הנפשה. ג'יימס והאפרסק הענק, באתר OCLC (באנגלית)
Drowned World Tour 2001

Drowned World Tour 2001 הוא אלבום וידאו של הזמרת-יוצרת האמריקאית מדונה. אלבום הווידאו יצא לאור ב-13 בנובמבר 2001, על ידי חברות התקליטים וורנר מיוזיק ויז'ן, וורנר רפרייז וידאו ומאבריק רקורדס. עם יציאתו נכנס אלבום הווידאו אל המקום הראשון במצעד אלבומי הווידאו של בילבורד. רשימת השירים של המופע הזה הייתה שונה מרשימת השירים המקורית, למשל בגרזה זו של המופע מדונה ביצעה את השיר "Paradise (Not for Me)" בעוד ברשימת השירים המקורית השיר הוצג כקטע מעבר של וידאו. המופע צולם במצלמות מיוחדות ויצא בחלק מהמדינות בפורמט DVD. אלבום הווידאו כולל הקלטה של סיבוב ההופעות שלה "Drowned World Tour", אשר התקיים במישיגן, ב-26 באוגוסט 2001, ותוכנן במקור להיות משודר על ידי רשת HBO. עם יציאתו, קיבל אלבום הווידאו ביקורות מעורבות מהמבקרים אשר שיבחו את איכות הסאונד אך מתחו ביקורת על התדמית הירודה שמדונה הציגה במופע. אלבום הווידאו זכה להצלחה כאשר הגיע למקום הראשון במצעד אלבומי הווידאו האמריקאי ונהיה לאלבום החמישי של מדונה לעשות זאת. בנוסף לכך, הוא הגיע למעמד פלטינה במדינה עם מכירות של 144 אלף עותקים ואף הגיע למעמד זה גם באוסטרליה, ברזיל ובריטניה ובצרפת אף הגיע למעמד פלטינה כפולה. מידע על האלבום Drowned World Tour 2001 באתר MusicBrainz האלבום Drowned World Tour 2001 באתר Discogs "Drowned World Tour 2001", במסד הנתונים הקולנועיים IMDb (באנגלית) "Drowned World Tour 2001", באתר נטפליקס "Drowned World Tour 2001", באתר Rotten Tomatoes (באנגלית) "Drowned World Tour 2001", במסד הנתונים הקולנועיים KinoPoisk (ברוסית) מופיע בתור Live in Detroit Madonna - Drowned World Tour 2001, Discogs (באנגלית) "Music Video Sales: Dec 01, 2001". Billboard. Retrieved October 11, 2014. "Austrian video certifications – Madonna – Live In Detroit (DVD)" "ARIA Charts – Accreditations – 2004 DVDs" "Discos Oro y Platino" "American video certifications – Madonna – Drowned World Tour 2001" "Week Ending Aug. 29, 2010: Life's Ups & Downs" "Brazilian video certifications – Madonna – Drowned World Tour 2001" "British video certifications – Madonna – Drowned World Tour 2001" "TOP 20 DVD MUSICAL: Lista de los títulos mas vendidos del 03.07.06 al 09.07.06" "French video certifications – Madonna – Drowned Tour 2001"